கேள்வி: பெருந்தேவபாணி - கதைக்கு அடிப்படை என்பது என்ன?
பதில்: தருமி கொண்டுவந்த பாட்டில் குற்றம் காட்டிய நக்கீரனைச் சிவன் சபித்தார் என்பது திருவிளையாடல் புராணத்தில் உள்ள ஒரு கதை. இந்தக் கதை பெருந்தேவபாணி என்னும் இந்த நூலின் அடிப்படையில் தோன்றியது. இந்த நூலில் நக்கீரதேவ நாயனார் சிவபெருமானைப் புகழ்ந்து பாடுகிறார். இந்த நூலின் இறுதியில் சேர்க்கப்பட்டுள்ள வெண்பா மேலே சொன்ன கதையை நினைவூட்டுகிறது. விரைந்தேன்மற்(று) எம்பெருமான் வேண்டியது வேண்டா(து) இகழ்ந்தேன் பிழைத்தேன் அடியேன் – விரைந்தென்மேல் சீற்றத்தைத் தீர்த்தருள்க தேவாதி தேவனே ஆற்றவும்நீ செய்யும் அருள்.
கேள்வி: பெருந்தேவபாணி - நூலின் அமைப்பு பற்றி நீங்கள் என்ன அறிந்துள்ளீர்கள்?
பதில்: பெருந்தேவபாணி முதலில் சிவன் புகழை 49 அடிகளில் அடுக்கிக்கொண்டே செல்கிறது. சூல பாணியைச் சுடர்தரு வடிவனை நீல கண்டனை நெற்றியோர் கண்ணனை பால்வெண்ணீற்றனை பரம யோகியை காலனைக் காய்ந்த கறைமிடற்று அண்ணலை ... பின்னர் முன்னிலைப்படுத்தி 13 அடிகளில் புகழ் பாடுகிறது. வேதமும் நீயே வேள்வியும் நீயே நீதியும் நீயே நிமலம் நீயே புண்ணியம் நீயே புனிதம் நீயே ... ;முடிபு :அதனால், கூடலாலவாய்க் குழகன் ஆவது அறியாது அருந்தமிழ் பழித்தனன் அடியேன். அருளல் வேண்டும் என மன்னிப்புக் கேட்டுப் பாடல் முடிகிறது.
கேள்வி: பெருந்தேவபாணி - பா வகை என்பது என்ன?
பதில்: இந்தப் பாடலைச் செய்யுள் வடிவில் இணைக்குறள் ஆசிரியப்பா எனலாம். கலிப்பா எனவும் காட்டும் வகையில் அம்போதரங்கம், தனிச்சொல் (யாப்பிலக்கணம்), சுரிதகம் (யாப்பிலக்கணம்) என்னும் உறுப்புகளுடன் திகழ்கிறது. சிவபுராணம் அமைப்போடு ஒப்புமை உடையது.